Meindert Talma

Meindert Talma (Opperdoes, 2 novimber 1968) Gemeentedichter (Wâlddichter) van Achtkarspelen 26 jannewars 2017 is popmuzikant en skriuwer, aktyf yn de Grinzer muzykwrâld. Hy is ek ôfstudearre histoarikus.

Talma groeide op yn in grifformeard ûnderwizersgesin yn Surhústerfean. Hy naam letter ôfstân fan it leauwen, mar fielt yn 2025 noch hieltyd in ûndergrûn dêryn. Yn syn jeugd die er eins tsjin syn sin oan kuorbal by KV It Fean, me't er leaver fuotballe. De muzyk begûn al betiid doe't er thús oefenje en spylje koe op in Johannus, letter waard dat in Yamaha Electone; beide wiene elektroanyske oargels foar thús.

Talma hat oant no ta tige produktyf west: yn in tiidsbestek fan 7 jier ferskynden 5 CD's, twa romans en in boek mei fraachpetearen. Yn syn persoanlike teksten, faak fol mei selsspot, brûkt Talma sawol it Frysk as it Nederlânsk. Talma hie ek in Ingelsktalich siidprojekt, Tamango, wylst er mei syn krautrockband Ausputzer yn it Dútsk sjongt.Dagblad van het Noorden - Meindert Talma zet 'vergeten' Duitstalige Krautrockplaat na tien jaar alsnog online: 'Het was wat experimenteler dan mensen van mij gewend waren' Syn muzikale ynfloeden binne divers. De New Wave út it begjin fan de 80-er jierren is dúdlik werkenber yn guon fan syn nûmers, mar ek Lou Reed hat grutte yndruk op him makke. Meindert Talma is sûnt 1997 foaroanman fan de freoneband Meindert Talma & The Negroes.

Hy is fierder aktyf as redakteur fan it Fryske tydskrift De Blauwe Fedde en kollumnist foar ûnder oaren de Ljouwerter Krante dêr't syn bydragen ferskynden ûnder de titel Talma Tikt.

 Bibliografy 
 Dammen met ome Hajo, 1999, roman
 De Blauwe Fedde yn petear (tegearre mei Nyk de Vries), 2001, samling fraachpetearen
 Kriebelvisje, 2003, roman
 Laat het orgel jammeren, 2011, poësij
 Kelderkoorts, 2013, autobiografysk boek mei album
 Je denkt dat het komt, 2017, autobiografysk boek mei album
 De Domela Passie, 2019, boek mei album

 Diskografy 
 30 jaar Muzikale Fruitmand, 1995, Single (fynyl)
 Hondert punten, 1997
 Ferhûddûker, 1998
 Dammen met ome Hajo, 1999
 Leave Stumper, 2001
 Kriebelvisje, 2003
 Meindert Talma & The Negroes, 2005
 Nu geloof ik wat er in de Bijbel staat, 2007
 Tamango, 2009, (Film (DVD) en CD)
 De zee roept, 2011 (by in fotoboek fan Tryntsje Nauta)
 Eenmaal Oranje, 2012. Album
 Kelderkoorts 2013. Soloalbum mei bydragen fan Ausputzer en de Snakkers
 WERKMAN 2015  Meindert Talma & The Melisma Saxophone Quartet. In lietesyklus oar Hendrik Werkman. 
 Jannes van der Wal, 2016. Konseptalbum oer damjen fanwegen de berte 60 jier lyn en it ferstjerren 20 jier lyn fan dammer Jannes van der Wal
 Je denkt dat het komt, 2017. Album
 Balsturig, 2019. Album
 De Domela Passie, 2019. Album
 Minna, 2021. Album
 Schandalig, 2023. Album

 Ferskaat 
 Op 16 oktober 2004 winne The Negroes it festival Liet 2004 mei it nûmer "Dûnsje wyldekat dûnsje".

 Keppeling om utens 
 De thússide fan Meindert Talma

Kategory:Frysk muzikant
Kategory:Frysk sjonger
Kategory:Sjonger yn it Frysk
Kategory:Frysk lietsjeskriuwer
Kategory:Frysk romanskriuwer
Kategory:Frysk dichter
Kategory:Frysk publisist
Kategory:Frysk tydskriftredakteur
Kategory:Frysk kollumnist
Kategory:Frysk sjoernalist
Kategory:Frysk skiedkundige
Kategory:Persoan berne yn 1968